हमारी सरकार इसी मकसद से 80 हजार करोड़ की लागत से लटकी, भटकी सिंचाई परियोजनाओं पर काम तेजी से कर रही है। इसके अलावा हमने बंद पड़े फर्टिलाइजर कारखानों को फिर से शुरू करने का काम किया। इसके अलावा आने वाले समय में यहां यूरिया का उत्पादन शुरू हो जाएगा। पहले की तुलना में छह गुना अधिक गेहूं व चार गुना अधिक धान की खरीदारी योगी सरकार ने की है। इसके अलावा पीएम ने यह भी कहा कि देश की आठ करोड़ गरीब, दलित, वंचित माताओं, बहनों तक मुफ्त में एलपीजी गैस सिलेंडर पहुंचाया जा रहा है। दो करोड़ से अधिक गरीबों को पक्का घर देने का कदम उठाया गया है।